CELEX: 32020D1757
Language: bg
Date: 2020-11-19 00:00:00
Title: Решение (ЕС) 2020/1757 на Съвета от 19 ноември 2020 година за установяване на позицията, която трябва да се заеме от името на Европейския съюз в рамките на Международния съвет по захарта, относно присъединяването на Обединеното кралство към Международното споразумение за захарта от 1992 г.

25.11.2020   
               
               
                  BG
               
               
                  Официален вестник на Европейския съюз
               
               
                  L 396/3
               
            
         РЕШЕНИЕ (ЕС) 2020/1757 НА СЪВЕТА
         от 19 ноември 2020 година
         за установяване на позицията, която трябва да се заеме от името на Европейския съюз в рамките на Международния съвет по захарта, относно присъединяването на Обединеното кралство към Международното споразумение за захарта от 1992 г.
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграф 9 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     Международното споразумение за захарта от 1992 г. (наричано по-нататък „споразумението“) бе сключено от Съюза с Решение 92/580/ЕИО на Съвета (1) и влезе в сила на 1 януари 1993 г. Първоначално споразумението бе сключено за период от три години.
                  
               
                     (2)
                  
                  
                     Съгласно член 45, параграф 2 от споразумението Международният съвет по захарта може да продължава срока на действие на споразумението с последователни периоди, всеки от които не надвишава две години. От самото сключване на споразумението срокът на неговото действие редовно беше удължаван с допълнителни периоди от по две години. За последно срокът на действие на споразумението беше удължен на 10 юли 2019 г. и то продължава да е в сила до 31 декември 2021 г.
                  
               
                     (3)
                  
                  
                     Член 41 от споразумението гласи, че присъединяването към споразумението е отворено за правителствата на всички държави при условията, установени от Международния съвет по захарта.
                  
               
                     (4)
                  
                  
                     На 2 октомври 2020 г. Обединеното кралство официално подаде молба за присъединяване към споразумението, считано от 1 януари 2021 г.
                  
               
                     (5)
                  
                  
                     По време на своята 57-а сесия, насрочена за 27 ноември 2020 г., Международният съвет по захарта ще определи условията за присъединяването на Обединеното кралство към споразумението.
                  
               
                     (6)
                  
                  
                     Целесъобразно е да се определи позицията, която трябва да се заеме от името на Съюза в рамките на Международния съвет по захарта.
                  
               
                     (7)
                  
                  
                     Обединеното кралство е основен производител на захар. Одобряването на присъединяването на Обединеното кралство към споразумението е в интерес на Съюза.
                  
               
                     (8)
                  
                  
                     Присъединяването на Обединеното кралство към споразумението следва да влезе в сила едва след края на преходния период, посочен в член 126 от Споразумението за оттегляне на Обединеното кралство Великобритания и Северна Ирландия от Европейския съюз и Европейската общност за атомна енергия (2). Споразумението не следва да се прилага временно по отношение на Обединеното кралство преди края на този период,
                  
               ПРИЕ НАСТОЯЩОТО РЕШЕНИЕ:
         
            Член 1
            Позицията, която трябва да се заеме от името на Съюза по време на 57-ата сесия на Международния съвет по захарта на 27 ноември 2020 г., е да се одобри присъединяването на Обединеното кралство към Международното споразумение за захарта от 1992 г., при условие че присъединяването не поражда действие и споразумението не се прилага временно по отношение на Обединеното кралство преди края на преходния период, посочен в член 126 от Споразумението за оттегляне на Обединеното кралство Великобритания и Северна Ирландия от Европейския съюз и Европейската общност за атомна енергия.
         
         
            Член 2
            Настоящото решение влиза в сила в деня на приемането му.
         
         
            Съставено в Брюксел на 19 ноември 2020 година.
            
               
                  За Съвета
               
               
                  Председател
               
               M. ROTH
            
         
         
            (1)  Решение 92/580/ЕИО на Съвета от 13 ноември 1992 г. относно подписването и сключването на Международното споразумение за захарта от 1992 г. (ОВ L 379, 23.12.1992 г., стр. 15).
         
            (2)  ОВ L 29, 31.1.2020 г., стр. 7.